ပါရာဆဲလ်ဆပ်စ်

ပါရာဆဲလ်ဆပ်စ် (; ; ၁၄၉၃ ဝန်းကျင် – ၁၅၄၁ စက်တင်ဘာ ၂၄), ငယ်အမည် Theophrastus von Hohenheim (အပြည့်အစုံ: Philippus Aureolus Theophrastus Bombastus von Hohenheim) သည် ဆွစ်လူမျိုး သမားတော်၊ အဂ္ဂိရတ်ဆရာ၊ လူပုဂ္ဂိုလ် ဘာသာရေးဆရာ၊ ဂျာမန်ခေတ်ဆန်းချိန်မှ ဒဿနဆရာတစ်ဦးဖြစ်သည်။

ခေတ်ဆန်းချိန်၌ ဆေးပညာ ပြန်လည်နိုးထ တော်လှန်ပြောင်းလဲမှုတွင် အဓိကကျသော ရှေ့ဆောင်လမ်းပြတစ်ဦးဖြစ်ကာ လေ့လာသိရှိထားသော အသိဉာဏ်နှင့် လေ့လာစူးစမ်းခြင်းတို့၏ ပေါင်းစပ်တန်ဖိုးကို ဇောင်းပေးဆိုခဲ့သူဖြစ်ပြီး အဆိပ်ပညာ (toxicology) ၏ ဖခင်ဟု ဂုဏ်ပြုခြင်းခံရသူတစ်ဦးလည်း ဖြစ်သည်။ 

ပါရာဆဲလ်ဆပ်စ်ကို ဟောကိန်းထုတ်နိုင်သူ၊ ဂမ္ဘီရပညာသုံး ဟောပြောနိုင်သူအဖြစ် အထင်ခံရ၍ ၎င်း၏ Prognostications ကျမ်းစာကို ၁၆၀၀ နှစ်များ၌ ရိုဇီခရူးရှန်ဝါဒီများက လေ့လာခဲ့ကြသည်။ ပါရာဆဲလ်ဆီယံ (အယူအဆ) (Paracelsianism) သည် ၎င်း၏ လက်ရာစာပေများက စေ့ဆော်လိုက်သော အစောပိုင်း ဆေးပညာဆိုင်ရာ လှုပ်ရှားမှုတစ်ခုဖြစ်လေသည်။

ကိုးကား

၁၆ ရာစုနှစ် သိပ္ပံပညာရှင်များ